老實講，呢d所謂粿，真係其貌不揚。大舊粉團包住d涵，有幾好食呀？但見到咁多人讚，咁就同老婆去試下啦。本來想要兩個韮菜粿，收錢婆婆串串貢咁話兩個唔煎，起碼要三個，所以要多一個蘿蔔。等了5分鐘就有得食。先食韮菜粿，睇落油淋淋，點知一食落口…嘩，不得了，粉團前得外脆內軟，韮菜又香又多汁，真係一試難忘。不過蘿蔔就麻麻，雖然一樣香脆，但蘿蔔不多，又加了蝦米。我個人就不太喜歡。$3.5一個咁好食的粿，真係超值，唔怪得這裏的大排檔，幾乎枱枱都有叫粿啦。但事先講明，幾油膩架，唔鍾意就唔好勉強。